open-index/open-wikipedia-markdown huggingface dataset:
Trys kryžiai

**Trys kryžiai** («Tre kors») er et monument i Vilnius i Litauen, utformet av den polsk-litauiske arkitekten og skulptøren Antoni Wiwulski. 

## Historie
Monumentet ble bygget i 1916 i Kalnų park på åsen Trys kryžiai (kalt *Plikasis kalnas*) på det stedet hvor det hadde stått tre trekors siden 1636. Disse trekorsene falt sammen i 1869 og makthaverne i Det russiske keiserdømmet lot de ikke bli gjenoppbygget. Det nye monumentet av Antoni Wiwulski ble reist i hemmelighet i 1916, men sprengt på ordret fra de sovjetiske myndighetene Den litauiske sosialistiske sovjetrepublikk 30. mai 1950, men ble bygget opp igjen og ferdigstilt 14. juni 1989. 

De tre korsene er støpt i betong og malt hvite. dagens kors er 1,8 meter høyere enn de originale fra 1916. Fra åstoppen er det en flott utsikt over gamlebyen i Vilnius.
 
## Bildegalleri

Fil:TrijuKryziuKalnas.jpg|Trys kryžiai om våren 
Fil:Vilnius 3crosses.jpg|Trys kryžiai om sommeren
Fil:Vilnius view.jpg|Gamlebyen i Vilnius sett fra toppen av åsen

## Eksterne lenker
*
Nelius Holthe Moxnes

**Nelius Jonhard Holthe Moxnes** (født 17. mai 1897 i Steinkjer, død 4. november 1956) var en norsk strålefysiker som på 1930-tallet ble en pioner innen medisinsk fysikk, og konstruerte og solgte Dr. Moxnes-dosimeter for måling av ioniserende stråling som radium- og røntgenstråling ved norske sykehus.  

Etter å ha gått ut av Trondheim katedralskole i 1916 ble han kjemiingeniør ved Norges tekniske høgskole i samme by i 1920 og ansatt som vitenskapelig assistent samme året. Han foretok studiereiser til USA 1922 til 1924, Leiden i Holland i 1926, og 1929 til 1931 gjestende i Göttingen, Brussel, Paris, Berlin, Stockholm, og Paris. Moxnes tok en dr.philos. i 1929 fra det tyske Göttingens universitet innen strålefysikk. 

Moxnes ble i 1929 landets første fysiker ansatt av S.A. Heyerdahl innen det norske helsevesen da han ble tilsatt ved Radiumhospitalet i Oslo som var under planlegging og kom i gang i 1932.  Der han bygget opp et laboratorium for kontroll med stråling og utstyr. I denne tiden var det at Moxnes utviklet sitt dosimeter, som en replika av det amerikanske Victoreen condenser R-Meter, 1928. Dosimeteret var i bruk også i de andre nordiske land. 

Fra 1939 var han sjef for det nyetablerte *Statens fysiske kontrollaboratorium*, siden 2019 benevnt som Direktoratet for strålevern og atomsikkerhet. Dette laboratoriet lå ved Rikshospitalet, og de tre ansatte skulle føre tilsyn med landets anlegg for røntgenterapi. Moxnes døde allerede i 1956 og ble etterfulgt av kontrollfysiker Kristian Koren (1911–1990) som hadde vært med siden 1939 og satt som bestyrer fra 1956 til 1979.

Moxnes var sønn av Andreas Moxnes (1848–1900) fra Leksvik og Othelie Holte (1855) fra Skogn. Faren var fanejunker i Steinkjer. Foreldrene hadde en sønn Nelius Johnhard Holthe Moxnes (1876–1897) som ble handelsbetjent, men døde bare måneder før vår Nelius ble født. Moxnes ble gift i 1927 med Esther Thorsen (1894–1975) fra Ibestad.
## Verker
* 
* 
## Referanser
Pamela

**Pamela** er et engelsk kvinnenavn oppfunnet på 1500-tallet. Navnet er vanlig i mange engelsktalende land

## Etymologi
*Pamela* ble oppfunnet av den engelske dikteren Philip Sidney (1554&ndash;1586), til bruk i romanen *The Countess of Pembroke's Arcadia*. En teori er at han dannet ordet fra greske *pan*, «all», og *melo*, «honning», eller *melas*, «svart».

*Pam* er en kortform av navnet.

## Utbredelse
Navnet ble som nevnt oppfunnet på slutten av 1500-tallet, men ble ikke tatt i bruk som personnavn før slutten av 1700-tallet, muligens på grunn av romanen *Pamela, or Virtue Rewarded* fra 1740 av Samuel Richardson. Navnet ble ikke vanlig før på 1800-tallet. *Pamela* var et populært navn i England fra 1930-årene til 1950-årene.
	

*Pamela* var et populært navn i USA fra 1940-årene til 1960-årene.

I Norge er navnet kjent brukt fra rundt år 1900, og har tradisjonelt vært mest brukt i Oslo, Akershus, Rogaland og Hordaland. I Sverige var navnet mest populært på 1960-tallet og 1980-tallet.

*Pamela* har finsk navnedag 18. september.

|}

## Kjente personer med navnet
Personene i listen er ordnet kronologisk etter fødselsår.
* Pamela J. Bjorkman (f. 1956), amerikansk biokjemiker
* Pamela Harris (f. 1962), amerikansk dommer
* Pamela Anderson (f. 1967), canadisk skuespiller og modell
* Pamela Frank (f. 1967), amerikansk fiolinist
* Pamela Druckerman (f. 1970), amerikansk forfatter og journalist
* Pamela Love (f. 1982), amerikansk smykkedesigner
* Pamela Clare, amerikansk forfatter
* Pamela Hanson, amerikansk fotograf
* Pamela Sunday, amerikansk keramiker

## Referanser


## Eksterne lenker
Aktiv mot kreft

**Aktiv mot kreft** er en norsk stiftelse som jobber for å få fysisk aktivitet inn som en del av kreftbehandlingen. Stiftelsen ble etablert av Grete Waitz og Helle Aanesen i november 2007.

Aktiv mot kreft jobber i hovedsak for å etablere Pusterom, som er et lavterskel treningstilbud for kreftpasienter som er på sykehus. Drift av Pusterom har kommet på statsbudsjettet, og er et viktig satsingsområde i den nasjonale kreftstrategien som ble lagt frem i 2013. Stiftelsen har i dag 16 aktive Pusterom. Bente Skari, Yngvar Andersen, Marit Breivik, Nils-Ingar Aadne og Therese Johaug er noen av Aktiv mot krefts ambassadører.

I september 2014 lanserte Aktiv mot kreft en nyinnspilling basert på musikkvideoen «Call on Me» av Eric Prydz. Musikkvideoen ble meldt inn til Forbrukerombodet for å være kjønnsdiskriminerende av Førstelektor Runi Børresen ved Høgskolen i Buskerud og Vestfold. Forbrukerombudet konkluderte 24. oktober 2014 med at kampanjevideoen ikke er kjønnsdiskriminerende reklame. I desember 2014 vant Aktiv mot kreft og kommunikasjonsbyrået Trigger en pris i European Excellence Award for denne kampanjen.

## Referanser
Kunigunde av Polen

**Kunigunde (Kinga) av Polen** (ca 1224–1292) er en katolsk helgen. 

Hun var datter av den ungarske kongen Béla IV og Maria Laskarina. Hun var søster til den hellige Margaret av Ungarn og niese til Elisabeth av Thüringen. I 1239 ble hun gift med hertug Boleslav V av Polen. Hun gikk inn i Klarisserordenen og deres kloster i Stary Sącz da Boleslav døde i 1279. 

I 1695 ble hun erklært som skytshelgen for Polen og Litauen i et dekret fra Kongregasjonen for ritene, og dette ble stadfestet av pave Klemens XI (1700-21). 

## Referanser
VARTA

**VARTA AG** (Vertrieb, Aufladung, Reparatur Transportabler Akkumulatoren) ble grunnlagt i 1887 av Adolph Müller.

I Norge hadde Varta en fabrikk i Halden.

## Eksterne lenker
* 
* Varta i Norge
Nordfjordelva (Balsfjord)

**Nordfjordelva** er ei elv i Balsfjord kommune i Troms. Den renner fra Nordfjordvatnet til Nordfjordbotn i Malangen. Elva er  lang ( medregnet Hundstrupelva og Storelva), og har et nedbørfelt på .

Elva har utspring på sørsida av Tindheia, nordvest for Josefvatnet. Herfra renner den først mot vest, før den snur mot sør og passerer gjennom de vestre delene av jordbruksområdene i bygda Josefvatn. Elva, som her heter Storelva, renner ut i nordenden av Litjevatnet (95 moh.). Til Litjevatnet renner også Petersborgelva, som drenerer områdene sør og øst for vatnet. Ut fra Litjevatnet mot vest renner Hundstrupelva, som har navn etter Hundstrupen, et elvejuv den passerer gjennom like etter utløpet fra vatnet. Etter fallene i øvre del renner elva i et rolig og meanderende løp gjennom det skogkledte landskapet ned til den munner ut i Nordfjordvatnet (20 moh.) fra sør. Fra Nordfjordvatnet renner selve Nordfjordelva mot nordvest, og etter et kort strykparti ved Vasshalsen øverst i elva renner den i vide svinger over slettene ned til munningen ved Nordfjordbotn, innerst i Malangen.

Det ligger gårdsbruk og bebyggelse rundt Litjevatnet og de lavereliggende deler av vassdraget. Fylkesvei 858 og Fv 283 krysser deler av nedbørfeltet.

## Referanser
Rasos-kirkegården

**Rasos-kirkegården** (litauisk: *Rasų kapinės*, polsk: *cmentarz Na Rossie w Wilnie*) er den eldste og mest kjente kirkegården i Vilnius, hovedstaden i Litauen. Den ble etablert i 1769, og har fått navn etter Rasos bydel, hvor den ligger. Den er delt i den gamle og den nye kirkegården av den smale gaten Sukilėliai. Kirkegårdens samlede areal er på 10,8 ha. Etter 1990 har nye bisettelser kun vært på familiegravsteder.

## Grav- og minnesteder til noen kjente personer
* Jonas Basanavičius
* Mikalojus Konstantinas Čiurlionis
* Józef Piłsudski
* Jędrzej Śniadecki
* Antoni Wiwulski

## Galleri

Fil:Tomb_of_Antanas_Vivulskis_in_Vilnius_Rasos_cemetery.jpg|Antoni Wiwulskis grav
Fil:Tomb_of_Jonas_Basanavičius_in_Rasos_Cemetery,_Vilnius.jpg|Jonas Basanavičius' grav


## Eksterne lenker
* 
* Turistbrochure om kirkegården
* Fotografier fra kirkegården
Eosaulostomus

* se Systematisk inndeling

***Eosaulostomus*** er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).

## Utseende
Middelsstore (ca. 10 millimeter), rødbrune skarabider, noe blanke og lite hårete.

## Levevis
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Anoplognathini MacLeay, 1819
******* Gruppen Schizognathina Ohaus, 1918 - Australia
******** Slekten *Eosaulostomus* Carne, 1956 
********* *[[Eosaulostomus collaris]]* (Blackburn, 1892)
********* *[[Eosaulostomus excisus]]* Carne, 1956
********* *[[Eosaulostomus halei]]* Carne, 1956
********* *[[Eosaulostomus minicus]]* (Lea, 1919)
********* *[[Eosaulostomus norsemanae]]* Carne, 1956
********* *[[Eosaulostomus weiskei]]* (Ohaus, 1904)

## Kilder
* Sjekkliste over Anoplognathini 

## Eksterne lenker
* Bilder av ''Eosaulostomus minicus''
*
Liste over veitunneler i USA

Dette er en **liste over veitunneler i USA**. Listen inneholder kun de lengste tunnelene.

## Referanser


## Eksterne lenker
* The World's Longest Tunnel Page - USA
Hydna

**Hydna** (også kalt *Hornbekken*) er ei elv i Hemsedal kommune i Buskerud. Den har utspring på nordsida av fjellet Grytingen, og renner først mot nord før den snur mot øst sør for Storehorn. Like etter utløpet fra Horntjernet faller elva ut over fjellkanten mot Hemsedalen og danner den kjente Hydnefossen. Elva er  lang, og har et nedbørfelt på . Middelvannføringen ved munningen er .

Vassdraget ble vernet mot kraftutbygging i Verneplan III for vassdrag i 1986. Vernet ble begrunnet med Hydnefossens betydning som et kjent landemerke og en turistattraksjon i Hemsedal.

## Referanser
Mendoza Chico

**Mendoza Chico** er en by i Florida-departementet i det sørlige Uruguay. Byen har om lag 810 innbyggere.

## Befolkning
Mendoza Chico har 810 innbyggere *(Beregning 2011)*

Kilde:

## Transport
 Ruta 5 Brigadier General Fructuoso Rivera forbinder Mendoza Chico med Montevideo (79 kilometer), Canelones, Florida (20 kilometer), Durazno, Sarandí del Yí og Rivera.

## Referanser


## Eksterne lenker
* Florida, offisielle sider (spansk)
* Kart over Mendoza Chico (INE) (spansk)
Scheiblingkirchen-Thernberg

**Scheiblingkirchen-Thernberg** er en østerriksk kommune med 1893 innbyggere (pr. 1. januar 2014) i distriktet Neunkirchen i Niederösterreich.

## Geografi
Scheiblingkirchen-Thernberg ligger i det såkalte Industrieviertel i Niederösterreich. Kommunens areal strekker seg over 37,84 kvadratkilometer, hvorav 64,35 prosent er skog.

Kommunen omfatter følgende tettsteder (innbyggertall fra 31. oktober 2011 i parentes ):

* Gleißenfeld (524)
* Reitersberg (67)
* Scheiblingkirchen (599)
* Thernberg (652)
* Witzelsberg (67)

### Nabokommuner

Til Scheiblingkirchen-Thernberg grenser:

* i nord: Seebenstein og Pitten
* i øst: Bromberg (Niederösterreich) og Lichtenegg
* i sør: Thomasberg
* i sørvest: Warth
* i vest: Wartmannstetten
* i nordvest: Natschbach-Loipersbach

## Historie
I eldre tider var området en del av provinsen Noricum. Beliggenheten i det østerrikske kjerneområdet Niederösterreich har gjort at kommunen har tatt del i nasjonen Østerrikes vekslende historie. 1. januar 1971 ble kommunene Scheiblingkirchen og Thernberg slått sammen til Scheiblingkirchen-Thernberg.

## Befolkning

### Befolkningsutvikling

Kilde: Statistik Austria

### Religion

Ifølge data fra folketellingen i 2001 er 92,7 % av befolkningen romersk-katolske, 1,0 % protestanter og 0,1 % ortodokse kristne. 0,3 % er muslimer mens 4,8 % av befolkningen ikke bekjente seg til noen religion.

## Politikk

Borgermester i Scheiblingkirchen-Thernberg er Johann Lindner, kontorsjef er Martina Ofenböck. Etter kommunevalget 25. januar 2015 fordeler de 19 kommunestyrerepresentantene seg slik mellom partiene: 

## Økonomi og infrastruktur

I 2001 fantes det sysselsatte i 69 bedrifter utenom primærnæringene. Ifølge en undersøkelse fra 1999 var det 118 bedrifter knyttet til land- og skogbruk. Folketellingen i 2001 viste at 815 personer var i arbeid noe som gir en sysselsettingsandel på 45,57 prosent.

## Kultur og severdigheter

* **Thernberg borg** er blant de eldste slottene i Niederösterreich. Ruinene av borgen ligger sørøst for tettstedet Thernberg, i høydedragene langs veien til Lichtenegg. Området med den gamle borgmuren og slottet er sterkt gjengrodd og uframkommelig. Slottsruinene kan heller ikke besøkes ettersom de står i fare for å bryte sammen.

* **Türkensturz** er en slottsruin som klamrer seg fast i en bratt fjellvegg i Gleißenfeld nær Seebenstein. Navnet stammer fra perioden for tyrkerkrigene.

* **Sognekirken «Marias ubesmittede unnfangelse»** i Thernberg er en romansk kirke fra midten av 1200-tallet. Den ble innvendig ombygd i 1789. Freskene i kirken er fra to utsmykkingsperioder (ca 1300 og 1400).

* **Den katolske sognekirken «Sta. Maria Magdalena»** er en romansk rundkirke som ble bygget ca 1130-1140. Interiøret er fra 1754 i barokk stil, tårn og kapelltilbygg fra 1862, veggmaleri av Leopold Daringer fra 1930. Reromanisering etter ødeleggelsene som følge av jordskjelvet 16. april 1972

* **Kapellet «Maria hjelper de kristne»** i Gleißenfeld fra 1867

## Referanser


## Eksterne lenker
* 
* Thernberg
* Beskrivelse av Thernberg borgruiner
* Borgruinen Türkensturz ved Seebenstein
Tatarstan i Tyrkvisjonens sangkonkurranse

**Tatarstan i Tyrkvisjonens sangkonkurranse** er en oversikt over den russiske republikken Tatarstans deltakelser og resultater i Tyrkvisjonens sangkonkurranse. Regionen deltok første gang i den første utgaven av sangkonkurransen i 2013 og var vertskap i 2015 da konkurransen ble avholdt i hovedstaden Kazan.

Konkurransen kringkastes i Tatarstan av musikk-TV-kanalen Məidan, som også er ansvarlig for å velge ut regionens representanter.  

## Bakgrunn og historikk
I 2013 var Tatarstans finale preget av en flyulykke nær Kazan hvor nesten femti personer ble drept uken før konkurransen, og det var derfor ikke publikum til stede under finalen. I 2015 oppnådde to melodier samme poengsum, og det ble derfor foretatt et internt valg gjort av jurymedlemmene på et senere tidspunkt. 

Tatarstan deltok i Tyrkvisjonens sangkonkurranse i 2013 og 2014. 7. desember 2015 ble det offentliggjort at Tatarstan var nektet deltakelse i konkurransen av det russiske kulturdepartementet på grunn av et dårlig politisk forhold mellom Tyrkia og Den russiske føderasjon, og i likhet med ti andre russiske regioner trakk republikken seg fra 2015-konkurransen. 

Maidan TV har bekreftet at Tatarstan returnerer til Tyrkvisjonens sangkonkurranse i 2016.

## Deltakere, bidrag og resultater
;Tabellforklaring

## Kringkastere og jurymedlemmer

## Arrangerte år

## Regionale finaler
### 2015

## Referanser


## Eksterne lenker
* BEZ 
* Məidan TV
Alix Nyokas

**Alix Nyokas** (født 28. juni 1986) er en fransk håndballspiller for Chambéry Handball og det franske håndballandslaget.

## Referanser


## Eksterne lenker
*
Nico Pérez

**Nico Pérez** er en by i Florida-departementet i det sørlige Uruguay.

## Historie
Nico Pérez ble grunnlagt i 25. juni 1883 av Máximo Santos.

## Befolkning
Nico Pérez hadde 1 030 innbyggere i 2011.

Kilde:

## Transport
 Ruta 7 General Aparicio Saravia forbinder Nico Pérez med Reboledo, Illescas, Cerro Chato og José Batlle y Ordóñez.

## Kjente personer fra Nico Pérez
* Wilson Ferreira Aldunate (1919-1988), uruguayansk politiker og minister.

## Referanser


## Eksterne lenker
* 
* Florida, offisielle sider (spansk)
* Kart over Nico Pérez (INE)
Anna Olsson (padler)

**Anna Olsson** (født 14. mars 1964 i Timrå) er en pensjonert svensk padler som konkurrerte fra 1983 til 2001. Hun deltok i fem Sommer-OL og tok fire medaljer hvorav ett gull på K-2 500 meter i 1984. Hun vant også åtte VM-medaljer. Hun er utdannet innen elektronikk ved Chalmers tekniska högskola.

## OL-medaljer
* 1984  Los Angeles -  **Gull** i padling, K-2 500 meter, kvinner sammen med Agneta Andersson 
* 1984  Los Angeles -  Sølv i padling K-4 500 meter, kvinner sammen med Agneta Andersson, Eva Karlsson og Susanne Wiberg 
* 1992  Barcelona -  Bronse i padling, K-4 500 meter, kvinner sammen med Agneta Andersson, Maria Haglund og Susanne Rosenqvist
* 1996  Atlanta -  Bronse i padling, K-4 500 meter, kvinner sammen med Ingela Ericsson, Agneta Andersson og Susanne Rosenqvist

## Eksterne lenker
*
Carl O. Petersen

**Carl Oscar Petersen** (født 14. juli 1897 i Borre, død 10. november 1941 i Portland i Maine i USA) var en norsk radiooperatør og polarfarer. Han deltok på admiral Richard E. Byrds antarktisekspedisjon 1928-1930 som radiooperatør og på Byrds andre antarktisekspedisjon 1933-1935. Han var også med på Thor Solbergs første forsøk på å fly over Atlanterhavet fra New York til Oslo i 1932.

Petersen hadde utdannelse som radiooperatør fra Norge og hadde flyverutdannelse fra USA. Han var i en tre års periode telegrafist på Den norske Amerikalinjes DS «Bergensfjord» og DS «Stavangerfjord» og arbeidet i et år som radiooperatør ved Kings Bay-radio på Svalbard. Han hadde også erfaring fra norsk hvalfangst i Sydishavet ombord på hvalkokeriet «Solstreif» av Larvik. I 1926 flyttet han til USA hvor han arbeidet ved All American Radio Corporation i Chicago som var grunnlagt av den norsk-amerikanske industri- og radiopioneren E. Norman Rauland. Han ble amerikansk statsborger i 1932. I 1937 ble han tildelt Distinguished Service Cross (USA) for sin innsats. 

I 1931 skrev han boka *Med Byrd og Balchen til Sydpolen: Nordmennene i Little America* som ble utgitt på Gyldendal.

Carl O. Petersen er gravlagt på æresgravlunden i Arlington (Arlington National Cemetery) ved Washington, D.C.

## Referanser


## Eksterne lenker
* Carl O. Petersen på nettsiden til Arlington National Cemetery
* Med Byrd og Balchen til Sydpolen på nb.no
Valero Rivera

**Valero Rivera** er navnet til flere personer:

*Valero Rivera López (født 1953), spansk håndballtrener
*Valero Rivera Folch (født 1985), spansk håndballspiller
Kringkollen (Oslo)

**Kringkollen** (1A–51, 2–34) er en vei på Bøler og Ulsrud i bydel Østensjø i Oslo. Den går fra Protonveien til Ulsrudveien.

Navnet ble vedtatt i 1938 og har sin bakgrunn i at den østre delen av veien går omkring en liten kolle. Veien har småhusbebyggelse.

## Kilder
* 

## Eksterne lenker
*
Lommedalen skolekorps

**Lommedalen skolekorps** ble etablert i 1936. Korpset rekrutterer medlemmer fra Lommedalen skole, Lesterud skole og Bærums Verk skole.  Korpset har ca. 85 medlemmer og har profesjonelle krefter på dirigentsiden. Korpsets viktigste finansieringskilder er loppemarked som arrangeres to ganger årlig, ett på våren og ett på høsten. 

## Referanser
Mikkel Revs vei (Oslo)

**Mikkel Revs vei** (1–65, 2–30) er en vei på Ulsrud i bydel Østensjø i Oslo. Den begynner og slutter i Olav Nygards veg.

Navnet ble vedtatt i 1962. Det skal ha sammenheng med at det var mye småvilt i området en gang i tiden.

Mye av bebyggelsen ligger langs gangveier som tar av fra veiens hovedløp, og tilhører sammen med tilsvarende hus i Olav Nygards veg boligfeltet Tveteråsen.

## Referanser


## Kilder
* 

## Eksterne lenker
*
Stjerneveien (Oslo)

**Stjerneveien** (1A–39, 2–48) er en vei på Vettakollen i bydel Vestre Aker i Oslo. Den går nordover fra Gråkamveien og gjør en slyng, slik at den har forbindelse med Melkeveien to steder.

Veien fikk navn i 1917 etter Otto Morgenstiernes villa Stjernebo (nr. 3). Veien har i det hele tatt villabebyggelse.

## Referanser


## Kilder
* 

## Eksterne lenker
*
Åste Marie Lande Lindau

**Åste Marie Lande Lindau** (født 5. desember 1977) er en norsk politiker (KrF).

Hun var medlem av Namsos kommunestyre 2007–2015, og ledet Kristelig Folkepartis kommunestyregruppe. I perioden 2007–2011 ledet hun kommunens serviceutvalg.

I 2015 ble hun medlem av Nord-Trøndelag fylkesting, og valgt til fylkesvaraordfører. I stortingsvalget 2017 var hun Kristelig Folkepartis førstekandidat i Nord-Trøndelag. Ved sammenslåingen av Trøndelagsfylkene i 2018 ble hun leder for Kristelig Folkepartis fylkestingsgruppe. Hun søkte ikke gjenvalg til fylkestinget i 2019 av hensyn til familielivet. Hun fortsatte derimot som nestleder i Trøndelag KrF.

Lindau har vært ernæringsfysiolog ved treningssenteret Træn AS i Namsos. Hun er også utdannet regnskapsfører.

## Referanser
Sveriges gate (Oslo)

**Sveriges gate** (1–17E, 2A–18) er en gate på Vålerenga i bydel Gamle Oslo. Den går fra Danmarks gate til Fridtjovs gate.

Navnet ble vedtatt i 1879 etter at Oslo kommune var blitt utvidet året før.

## Kilder
* 

## Eksterne lenker
*
San Gabriel (Uruguay)

**San Gabriel** er en by i Florida-departementet i det sørlige Uruguay. Byen har om lag 172 innbyggere.

## Befolkning
San Gabriel har 172 innbyggere *(Beregning 2011)*

Kilde:

## Transport
 Ruta 6 Joaquín Suárez forbinder San Gabriel med Montevideo (110 kilometer), Florida (30 km) og Vichadero.

 Ruta 56 Bernabé Rivera forbinder San Gabriel med Reboledo.

## Referanser


## Eksterne lenker
* Florida, offisielle sider (spansk)
* Kart over San Gabriel (INE Uruguay) (spansk)
Larviksgata (Oslo)

**Larviksgata** (1–5, 2–14) er en gate på Bjølsen i bydel Sagene i Oslo. Den går fra Bjølsengata over Bergensgata mot Maridalsveien. Det er imidlertid stengt for gjennomkjøring til sistnevnte.

Gaten fikk navn i 1879 etter byen Larvik. På Bjølsen og Sagene finnes også mange andre gater med navn etter norske byer.

## Kilder
*  

## Eksterne lenker
*
Lille Borgen vei (Oslo)

**Lille Borgen vei** (1A–17, 2A–16) er en vei på Borgen i bydel Vestre Aker i Oslo. Den går fra Borgenveien til Slemdalsveien ved Steinerud stasjon.

Veien fikk navn i 1924 etter Lille Borgen gård, som er like sør for veien.

Veien har villabebyggelse.

## Fotnoter og referanser


## Kilder
*  

## Eksterne lenker
*
Amasonasskjoldet

**Amasonasskjoldet** er en 2 - 3 milliarder år gammel kraton (grunnfjellsskjold) i Sør-Amerika, som i likhet med de fleste kratonene i Sør-Amerika og Afrika stammer fra proterozoikum for 2,5 – 1,0 milliarder år siden. Disse kratonene er alle mer enn 1,3 milliarder år gamle (meso-proterozoikum). Amasonasskjoldet utgjorde i jordens urtid det store kontinentet Amazonia. Dette og andre afrikanske grunnfjellsskjold fløt en tid sammen og dannet superkontinentet Rodinia for drøyt 1 milliard år siden, og langt senere Vest-Gondwana for om lag 700-600 millioner år siden. Amasonas-kratonet hang sammen med Vest-Afrika-skjoldet (i dagens vestre Sahara) den gang det inngikk i Vest-Gondwana. 

Amasonasskjoldet har et areal på 4&nbsp;400&nbsp;000 km², og utgjør den sentrale del av Brasil. Det kan deles inn i to sub-kratoner, det eldste Guaporéskjoldet i sør (Amasonasbekkenet, 1&nbsp;670&nbsp;000 km²) og det atskillig yngre Guayanaskjoldet i nord (Venezuela, Guyana, Surinam, nordlige Brasil, 1&nbsp;450&nbsp;000 km²). Amasonasskjoldet var opprinnelig en enhetlig og sammenhengende plate, men ble delt i to i en riftepisode som skapte Amasonasbassenget mellom de to skjoldene Guayana og Guaporé. Elven Amazonas dominerer dette bassenget i kratonets overflate.

For om lag en milliard år siden, og for 530 millioner år siden, støtte Amasonasskjoldet to ganger sammen med Arequipa-Antofalla-skjoldet.

## Referanser


## Eksterne lenker
*  
* George Zandt, "Orogenic Systems: The Andes" - Geologisk Fakultet ved University of Arizona, våren 2002.
* Cratons – *New Geology*, USA.
Nacra 17

**Nacra 17** er en rask katamaran seiljolle for to personer. Den ble konstruert i 2011, og valgt som olympisk klasse av Det internasjonale seilforbundet i mai 2012 for Rio 2016. Den er bekreftet som OL-klasse i 2016 og 2020.

## Referanser
São Francisco-skjoldet

**São Francisco-skjoldet** er et 2 - 2,5 milliarder år gammelt kraton (grunnfjellsskjold) i Sør-Amerika, som i likhet med de fleste kratonene i Sør-Amerika og Afrika stammer fra proterozoikum for 2,5 – 1,0 milliarder år siden. Disse kratonene fra (meso-proterozoikum) fløt en tid sammen og dannet urkontinentet Rodinia, og langt senere Vest-Gondwana.

São Francisco-skjoldet har et areal på 600&nbsp;000 km2, og utgjør den østlige del av Brasil. Det hang sammen med Kongoskjoldet i Vest-Afrika da det inngikk i Vest-Gondwana.

Elva São Francisco dominerer kratonens overflate.

## Referanser


## Eksterne lenker
*  
* Luiz R. Bastos Leal, José C. Cunha, Umberto G. Cordani, Wilson Teixeira, Allen P. Nutman, Angela B. Menezes Leal og Moacir J. B. Macambira, «SHRIMP U–Pb, 207Pb/206Pb zircon dating, and Nd isotopic signature of the Umburanas greenstone belt, northern São Francisco craton, Brazil», i: *Journal of South American Earth Sciences*, nummer 15 (7), januar 2003, side 775–785. doi:10.1016/S0895-9811(02)00129-3.
* George Zandt, "Orogenic Systems: The Andes" - Geologisk Fakultet ved University of Arizona, våren 2002.
Kongoskjoldet

**Kongoskjoldet** er et drøyt 2 milliarder år gammelt kraton (grunnfjellsskjold) i Afrika, som i likhet med de fleste kratonene i Afrika og Sør-Amerika stammer fra proterozoikum for 2,5 – 1,0 milliarder år siden. Disse kratonene fra (meso-proterozoikum) fløt en tid sammen og dannet urkontinentet Rodinia og det langt senere Vest-Gondwana.

Kongo-skjoldet har et areal på om lag 4&nbsp;000&nbsp;000 km2, og utgjør den vestlige del av Afrika. Grunnfjellskjoldet hang sammen med São Francisco-skjoldet i Sør-Amerika da det inngikk i Vest-Gondwana.

Kongoskjoldet, Kalahariskjoldet og Arabisk-nubiske skjold har også tilhørt Gondwana med fjellkjededanning langs kantene i forbindelse med kollisjoner for 550-650 millioner år siden. På Kongoskjoldet skapte dette høylandet i Angola langs den sørlige kanten, gjennom kollisjon med Kalahariskjoldet (Kuunga-fjellkjedefoldingen).

Elva Kongo dominerer kratonets overflate.

## Referanser


## Eksterne lenker
*
Nordfjordelva

**Nordfjordelva** kan vise til flere elver i Norge:

*Nordfjordelva (Sørfold) (Laksåga) – i Sørfold kommune i Nordland
*Nordfjordelva (Balsfjord) – i Balsfjord kommune i Troms
*Nordfjordelva (Båtsfjord) – i Båtsfjord kommune i Finnmark
Nøklesvingen (Oslo)

**Nøklesvingen** (1–67, 2–96) er en vei på Bøler i bydel Østensjø i Oslo. Den begynner og slutter i Bølerlia, og går dels parallelt med denne på sørøstsiden.

Navnet ble vedtatt i 1958 og henspiller på Nøklevann.

Nr. 2–40 utgjør sammen med Bølerlia 93–115 kunstnerkolonien Trolltun.

## Kilder
* 

## Eksterne lenker
*
Nøkleveien (Oslo)

**Nøkleveien** (1–47, 2–54) er en vei på Bøler i bydel Østensjø i Oslo. Den går fra Bølerskogen til Nøklesvingen.

Navnet ble vedtatt i 1958 og henspiller på Nøklevann. Bebyggelsen er småhus og lavblokker.

## Kilder
* 

## Eksterne lenker
*
Nøklevannsveien (Oslo)

**Nøklevannsveien** (1, 2) er en skogsbilvei på Bøler i bydel Østensjø i Oslo. Den går østover fra Bølerlia og innover i Østmarka til plassen Sørli like ved Nøklevann.

Veien fikk navn i 1952 etter Nøklevann.

## Kilder
* 

## Eksterne lenker
* Oslo kommunes bydelsoversikt
Nico Hambros vei (Oslo)

**Nico Hambros vei** (1–133,2–14) er en vei på Vestli i bydel Stovner i Oslo. Den går som blindvei sørøstover fra Vestlisvingen.

Veien fikk navn i 1972 etter Nicoline Christine Hambro (1861–1926).

## Referanser


## Kilder
* 

## Eksterne lenker
*
Calloodes

* se Systematisk inndeling

***Calloodes*** er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).

## Utseende
Middelsstore, avlangt-ovale biller med forholdsvis korte og kraftige bein. De er grønne, gjerne med lys sidekant.

## Levevis
Larvene lever i jorda av røtter, mens de voksne insektene kan finnes gnagende på blader. Noen arter kan gjøre betydelig skade ved å beite ned løvverk. Disse billene flyr godt og er mest aktive om dagen.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Anoplognathini MacLeay, 1819
******* Gruppen Anoplognathina MacLeay, 1819 - Australia
******** Slekten *Calloodes* White, 1845 
********* *[[Calloodes atkinsoni]]* Waterhouse, 1868
********* *[[Calloodes nitidissimus]]* Lea, 1919
********* *[[Calloodes grayianus]]* (White, 1845)
********* *[[Calloodes rayneri]]* MacLeay, 1864
## Kilder
* Sjekkliste over Anoplognathini 

## Eksterne lenker
* Bilde av ''Calloodes atkinsoni'' 
* Bilde av ''Calloodes rayneri''
*
Toffenprisen

**Toffenprisen** er en norsk forskningsformidlingspris i geologi. Den ble innstiftet i 2002 og er oppkalt etter Christoffer Oftedahl (”Toffen”) og utdeles av utdeles av Norsk geologisk forening. Ifølge statuttene skal Toffenprisen «tjene som en æresbevisning til en geolog som gjennom foredrag, artikler eller på annen vis har bidratt vesentlig til popularisering av vitenskapelige forskning og faget mer generelt.»

## Prisvinnere
* 2003 – Jørn Hurum
* 2005 – Sven Dahlgren
* 2007 – Øystein Jansen
* 2009 – Inge Aarseth
* 2011 – Inge Bryhni
* 2013 – Halfdan Carstens
* 2015 – Henrik H. Svensen
* 2017 – "Kikki" Helga Flesche Kleiven, ved Institutt for geovitenskap ved Universitetet i Bergen og tilknyttet Bjerknessenteret.
* 2019 – Reidar Müller, sakprosaforfatter og forsker ved Institutt for geofag ved Universitetet i Oslo.
* 2021 – Hans Arne Nakrem, professor i paleontologi ved Naturhistorisk museum.
* 2023 – Lene Liebe Delsett, paleontolog
* 2025 – William Helland-Hansen, professor i sedimentologi ved Universitetet i Bergen

## Se også

* Reuschmedaljen
* Brøggerprisen

## Referanser


## Eksterne lenker
* Statutter Toffenprisen
Anton Halén

**Anton Halén** (født 1990) er en svensk håndballspiller som spiller for den tyske klubben Frisch Auf Göppingen. Han spiller også for det svenske landslaget og var i troppen til VM 2015 i Qatar. Han hadde per 15. desember 2014 spilt ti landskamper og scoret 22 mål. Halén er venstrehendt og spiller høyre kant. Han har tidligere spilt for Sollefteå HK (til 2006) og HK Drott Halmstad (2006–2014). Med sistnevnte klubb ble han svensk mester i 2013.

## Referanser


## Eksterne lenker
*
Let’s Dance (Chris Montez-sang)

**«Let's Dance»** er en sang skrevet av Jim Lee som ble spilt inn og gitt ut på singel med Chris Montez i 1962.

## Eksterne lenker
*
Leiv Harang

**Leiv Marius Harang** (1902–1970) var en norsk fysiker som i over tretti år ledet den norske forskning på nordlys og i 1946 oppdaget «Harangs diskontinuotet» (*The Harang discontinuity*) som forklarer hvorfor nordlyset flytter seg plutselig og ellers driver omkring.

## Liv og virke
### Bakgrunn
Leiv var sønn av Anders Sivertsen Harang (1874–1938) og Othilie Jensine Husby (1875–1940). Faren var grosserer. Broren Sverre Andreas Harang (1909–80) ble maskingeniøren som i 1936 startet Cylinderservice i Trondheim.

Etter examen artium fra Trondheim katedralskole i 1921 mottok han en cand.real. 1926 i fysikk ved Det Kongelige Frederiks Universitet i Kristiania for en avhandling om røntgenkrystallografi. Dernest fulgte studieopphold ved NTH i Trondheim, såvel som det tyske Göttingens universitet og det nederlandske Universitetet i Leiden.

### Karriere
I 1928 ble han sjef for Nordlysobservatoriet i Tromsø mens han studerte videre til en doktorgrad i 1937 med en avhandling om ionosfæren og dens variasjoner. I 1946 ble han innvalgt i Det Norske Videnskaps-Akademi og flyttet til Kjeller nord for Oslo for å bygge opp forskningen innen telekommunikasjon ved Forsvarets forskningsinstitutt. I 1952 ble han også tilsatt som professor II ved Universitetet i Oslo. I 1969 fikk han Framkomiteens Nansenbelønning for polarforskning. Fysikerne Olav Holt (født 1935) og Asgeir Brekke (født 1942) har kalt Harang for «ionosfæreforskningens far» i Norge. Den senere industriminister Finn Lied mente at Harang gjorde Tromsø kjent innenfor vitenskapen og at det derfor ble praktisk mulig å etablere det som i 1968 ble Universitetet i Tromsø:

### Motstandsarbeid
Under andre verdenskrig utførte han ulovlig arbeid med å skaffe informasjon om forsvarsanlegg og troppbevegelser, og informasjonen ble sendt med kurer og radio til Stockholm og London. Våren 1944 ble Harang arrestert, og etter et fengselsopphold i Bodø og Trondheim ble han ført til Berlin.

### Personlig liv
Leiv ble i 1928 gift med Signe Dolores Christoffersen (1903–1990). Sønnen Ove Harang ble også nordlysforsker.

## Bibliografi
### Avhandlinger
* 
* 
* «Das Polarlicht, und die Probleme der höchsten Atmosphärenschichten», 1939.
* 
* 
* 

### Annet
* 

## Referanser
Doktor Proktor og det store gullrøveriet

***Doktor Proktor og det store gullrøveriet*** er en barnebok av Jo Nesbø fra 2012. Boken er den fjerde i serien om Doktor Proktor. Den første var *[[Doktor Proktors prompepulver]]* som kom ut i 2007.

Boken handler om Doktor Proktor, Bulle og Lise som reiser til London for å lete etter dem som ranet Norges Banks gullbeholdning.

## Eksterne lenker
* Anmeldelse: «Doktor Proktor og det store gullrøveriet» (15. september 2012, VGNett)
Grenke Chess Classic 2015

**Grenke Chess Classic 2015** er en sjakkturnering som ble arrangert i Baden-Baden i Tyskland fra 1. til 9. februar 2015.

## Turneringen
Turneringen endte med at Magnus Carlsen og Arkadij Naiditsch sluttet på like mange poeng. For å kåre en vinner, spilte man først to partier hurtigsjakk med 10 min + 2 sek pr trekk for hver spiller. Her vant de hvert sitt parti med hvit. Da de fortsatt stod likt spilte man to partier lynsjakk med 5 min + 2 sek pr trekk for hver spiller. Begge partiene endte med remis. Siden de fortsatt stod likt måtte man avgjøre med armageddon, her hadde hvit 6 minutter, men måtte vinne partiet, mens svart hadde 5 minutter og ville vinne turneringen hvis han holdt til remis. Magnus Carlsen spilte hvit og vant.

### Deltagere

### Resultater

## Eksterne lenker
*
Nonsblom

**Nonsblom ** er en plante i nøkleblomfamilien.
Synonym: *Anagallis arvensis* L. Dette har vært det vitenskapelige navnet på nonsblom intil nylig, da den ble flyttet til fredløsslekten.

Den er giftig.

Navnet nonsblom er et nokså seint påfunn av norske botanikere, det dukket først opp i *Våre ville planter* (1956). Tidligere ble den kalt rødarve. Det viser til det gamle måltidsnavnet non, siden blomsten lukker seg tidlig på ettermiddagen.

Navnet *Anagallis* er brukt av Dioskorides, det fins flere forklaringer på hva det betyr.. Artsnavnet *arvensis* betyr fra eller som tilhører åkeren.

## Utseende
Krypende eller opprett stengel, 5-30 cm høy. Motsatte blader som er eggformetog og har underside med brune kjertelprikker. De femtallige blomstene sitter enkeltvis i bladhjørnene på lange skaft. De er mønje- eller mursteinsrøde. 
Det fins en blåfiolett form som er svært sjelden i Norge, formen *azurea*. Blomstene er bare åpne noen timer midt på dagen.
Kapselen er en kuleformet lokkapsel.

## Annet
Har tidliger vært brukt medisinsk, men den inneholder giftige saponiner, særlig cyklamin, som også fins hos alpefiol-artene. Den nevnes av Plinius og Dioskorides, men er lite kjent nå. Det er lite tradisjon for å bruke den i norsk folkemedisin, og den nevnes ikke av Ove Arbo Høeg. Urtekilden advarer mot medisinsk bruk, siden giftinnholdet er variabelt og vanskelig å forutse.

På engelsk heter nonsblom Scarlet Pimpernel, det er også navnet på et populært skuespill av Emma Orczy med handling fra den franske revolusjon.

Norsk rødliste for 2010  sier den kan betraktes som trygg i norsk flora. Det er usikkert om den er innført eller opprinnelig.

## Bilder

File:20140606Lysimachia arvensis.jpg|Nonsblom i Tyskland
File:Anagallis arvensis (habitus).jpg|Den blå formen på Mallorca


## Referanser


## Eksterne lenker
*
Rima

**Rima** er et arabisk kvinnenavn som betyr «hvit antilope». Det er også et russisk kvinnenavn dannet av bynavnet Roma.

## Etymologi
*Rima* er en feminin form av det arabiske mannsnavnet *Rim* (arabisk: ), som betyr «hvit antilope».

*Rima* er også en variant av det russiske kvinnenavnet *Rimma*, som er dannet av navnet på den italienske hovedstaden Roma, som kalles *Rim* på russisk.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Rima Khalaf (f. 1953), jordansk statsråd
* Rima Assaf (f. 1970), libanesisk journalist
* Rima Valentienė (f. 1978), litauisk basketballspiller
* Rima Iraki (f. 1982), norsk journalist
* Rima Fahih (f. 1985), arabisk-amerikansk modell
* Rima Taha (f. 1987), jordansk friidrettsutøver 
* Rima Batalova, russisk friidrettsutøver
* Rima Njeim, libanesisk radio- og TV-vert

## Annen bruk av navnet
* Rima, heltinne i romanen *Green Mansions* fra 1904, av William Henry Hudson.

## Referanser


## Eksterne lenker
Vilnius katedral

**Vilnius katedral**, egentlig **Katedralbasilikaen til St. Stanislaus  og St. Ladislas ** (litauisk: *Vilniaus Šv. Stanislovo ir Šv. Vladislovo arkikatedra bazilika*, polsk: *Bazylika archikatedralna św. Stanisława Biskupa i św. Władysława*) er den romersk-katolske katedralen i Vilnius og hovedkirken for Vilnius erkebispedømme. Katedralen er hovedkirken i det katolske liv i Litauen og i den katolske kirke i Litauen.

## Plassering
Den ligger i gamlebyen i Vilnius ved Katedralplassen, som er utgangspunktet for Gedimino prospektas som går herfra og til bydelen Žvėrynas med broen over Neris. Katedralen og Katedralplassen inngår i Vilnius slottskompleks.

## Historie
Kroningene av storfyrsten av Litauen fant sted innenfor katedralens rammer, og den første kirkebygningen på dette stedet ble oppført av kong Mindaugas I av Litauen i 1251 og han fikk utnevnt en biskop. Men ble etter hans død i 1263 ble det omgjort til et hedensk tempel. Under restaureringen av katedralen, ble det avdekket et alter fra et antatt hedensk tempel og originalgulvet som ble lagt under kong Mindaugas på 1900-tallet ble det avdekket rester av en tidlig kvadratisk kirke med tre skip og massive strebepillarer under dagens strukturer. I tillegg har man også lokalisert restene etter katedralen som ble bygget i 1387.

I sovjetperioden ble bygningen først omgjort til lager. Man begynte å feire messer igjen i 1985, mens bygningen offisielt var et portrettgalleri. I 1989 ble bygningens status som katedral gjenopprettet.

## Interiør

Inne i katedralen er den mer enn 40 kunstverk som stammer fra 1500-tallet og fram til 1800-tallet, herunder freskomalerier og malerier i varierende størrelser. Et freskomaleri fra slutten av 1300-tallet, det eldste kjente i Litauen, ble funnet i veggen i et av katedralens underjordiske kapeller.

## Gravlagte
I dag er en rekke kjente personer fra Litauens historie gravlagt innenfor katedralens krypter og katakomber, herunder Vytautas den store (1430), hans ektefelle Anna (1418), hans bror Sigismund (Žygimantas) (1440), hans fetter Švitrigaila (1452), den hellige Kasimir (1484), Aleksander Jagiellon (1506), og de to ektefellene til Sigismund II August: Elisabeth av Habsburg (1545) og Barbara Radziwiłł (1551). Hjertet til den polsk-litauiske kongen, Władysław IV Vasa, ble begravet her ved hans død, mens resten av kroppen ble begravet i Wawel-katedralen i Kraków.

## Referanser


## Eksterne lenker
* Katedralens hjemmeside
* Informasjonsider om katedralen
Sigvart Wang

**Sigvart Peder Wang** (født 25. januar 1910, død 25. mai 1977) var en norsk motstandsmann og fagforeningsmann, før krigen sentral i Norges Kommunistiske Parti i Trøndelag.

På slutten av 1920-tallet var Wang en av de unge NKP hadde tro på. Han fikk plass ved Kominterns kaderskole i Moskva. Fra 1928 til 1931 studerte han ved KUNMZ, det såkalte «Vesten-universitetet».

Da han kom tilbake til hjemlandet fikk han oppgaven som NKP-distriktssekretær for Trøndelag, og i 1931 gikk han inn i ledelsen for Norges Kommunistiske Ungdomsforbund. Da krigen kom til Norge var Wang organisasjonssekretær i partiet i Trondheim/Trøndelag. Etter at NKP ble forbudt i august 1940 fortsatte partiet aktiviteten i illegale former.

I 1941 klarte imidlertid Henry Rinnans folk å infiltrere NKPs nettverk i Trondheim, og rulle opp store deler av organisasjonen. I oktober-november ble om lag 50 personer arrestert, blant dem Wang og Jørgen Vogt i den lokale partiledelsen. Wang ble tatt 14. oktober 1941, innbrakt på Vollan og plassert på Falstad fangeleir. 8. desember 1943 ble han sendt til Tyskland og Sachsenhausen. Der satt han som «fange 73910» til krigen sluttet.

Etter krigen var Wang aktiv i fagforeningssammenheng. Han var fra 1960 til 1965 formann i Renholdsverkets Arbeiderforening i Trondheim.

## Referanser
Valentines (Uruguay)

**Valentines** er en by i Florida-departementet og Treinta y Tres-departementet i det sørøstlige Uruguay. Byen har om lag 178 innbyggere.

## Befolkning
Valentines har 178 innbyggere (133 i Treinta y Tres og 45 i Florida) *(Beregning 2011)*

Kilde:

## Økonomi
Jordbruksaktivitet er viktig i byen.

## Transport
 Ruta 19 forbinder Valentines med Cerro Chato, Villa del Carmen og Chuy.

## Referanser


## Eksterne lenker
* Florida, offisielle sider (spansk)
* Kart over Valentines, Uruguay (INE)
Katedralplassen (Vilnius)

**Katedralplassen i Vilnius** er den mest sentrale og eldste plassen Litauens hovedstad Vilnius. Den ligger som en del av Gamlebyen ved Vilnius katedral som har gitt plassen navn, og hvor gatene Šventaragio og Gedimino prospektas møtes. Fra plassen går også Pilies gatve gjennom Gamlebyen til Rådhusplassen. Katedralen og Katedralplassen inngår i Vilnius slottskompleks. 

Katedralplassen er en del av Gamlebyen i Vilnius, som i 1994 ble oppført på UNESCOs liste over verdensarven.

Plassen er sentral i byens liv, som møteplass, offentlige og religiøse arrangementer og kommunikasjonsknutepunkt. Det blir også her avholdt salgsmesser, parader og større konserter. Plassen inngår sammen med den tilliggende katedralen, det gjenoppbygde Storfyrstens slott og det bakenforliggende Gediminastårnet som en del av Litauens nasjonalsymboler.

## Referanser

## Eksterne lenker
*
Randi Schmidt Grude

**Randi Schmidt Grude** (født 5. april 1945 i Mandal) er en norsk billedkunstner, bosatt i Grimstad. Hun arbeider i hovedsak med malerier i akryl og olje, tavler i ulike teknikker, keramikk og tre og ikoner etter orotdoks tradisjon.

Grude ble antatt i Unge Kunstneres Samfund i 1978 og er medlem i Norske billedkunstnere Agder (NBK-Agder). Hennes uttrykk er kjent som en fargesterk palett som ofte kombineres med symboler og fragmenter. Hun har studert ikonmaling hos en gresk ikonmaler, og man kan se spor av dette i maleriene og i tablene i tre, fiberbetong og keramikk. Hun har en rekke separatutstillinger bak seg, både i kunstforeninger og kirker. Av separatutstillinger kan nevnes Fjære kirke (1996 og 1999), Strømmen kirke (1997) og Brevik kirke (1998), Høgskolekapellet, Kristiansand (1999) og Grimstad kunstforening (2000, 2006 og 2014). I november 2014 åpnet en stor adventutstilling med Grude i Reimanngården i Grimstad, i regi av Grimstad kunstforening. Utstillingen hadde tittel «Lux», og besto av 32 malerier. Nettavisa *ablikk.no* sa følgende om utstillingen:

Randi Schmidt Grude har også deltatt i en rekke gruppe-/kollektivutstillinger lokalt og i andre fylker i landet. Hun deltok blant annet på Sørlandsutstillingen (1978), Telemarksutstillingen  (1979) og Unge Kunstneres Samfunds  vårutstilling (1979). Hun har utsmykket dåpssakristiet i Grimstad kirke (1996). I forbindelse med 100-årsjubileet for kvinners stemmerett, deltok Randi Schmidt Grude på jubileumsutstillingen «Med kunsten som stemme» på Lindvedske hus i Arendal i mai 2013.

Randi Schmidt Grude er blant annet innkjøpt av Mandal videregående skole (1979), Universitetet i Agder (1980) og Strømmen kirke (1997).

## Referanser


## Eksterne lenker
* Randi Schmidt Grudes hjemmesider
Bye Bye Blues

***Bye Bye Blues*** er en sang skrevet av Fred Hamm, Dave Bennett, Bert Lown og Chauncey Gray som ble gitt ut i 1930.

Ann-Margret spilte inn sangen og ga den ut på albumet *[[And Here She Is]]* i 1961.
Baby Won’t You Please Come Home

***Baby Won't You Please Come Home*** er en sang skrevet av Charles Warfield og Clarence Williams som ble gitt ut i 1919.

Ann-Margret spilte inn sangen og ga den ut på albumet *[[And Here She Is]]* i 1961.
Helvetesmaskin

**Helvetesmaskin** ble fra slutten av 1600-tallet brukt om et fartøy utrustet med krutt, bomber eller andre sprengemner. Det ble drevet eller fikk flyte mot broer, demninger og lignende, der det eksploderte ved sammenstøtet og forårsaket ødeleggelser. 

Senere har man brukt begrepet helvetesmaskin om nærmest ethvert mordverktøy som forårsaker en uventet og ødeleggende eksplosjon, for eksempel en kiste fylt med sprengstoff, som skulle eksplodere etter en viss tid. De ble benyttet (og hadde da dette tilnavnet) for eksempel av anarkister i 1800-tallets Russland, såkalte nihilister. 

Helvetesmaskinkonspirasjonen eller Rue Saint-Nicaisekonspirasjonen var den sammensvergelse som utførte attentatet mot Napoleon I den 24. desember 1800.

I forfatteren Øvre Richter Frichs bok Flyvefisken forsøker den fiktive russiske anarkisten Azew å utløse en "helvedesmaskin" hjemme hos romanens hovedperson doktor Jonas Fjeld.

Et mer moderne uttrykk for den senere assossiasjonen av helvetesmaskin er "tidsinnstilt bombe." 

I det mislykkede attentatet mot Adolf Hitler 20. juli 1944 ble en slik bombe brukt.

## Referanser
Samia (navn)

**Samia** (arabisk: ) er et arabisk kvinnenavn.

## Etymologi
*Samia* (arabisk: ) er dannet som feminine former av det arabiske mannsnavnet *Sami* (arabisk: ) som betyr «opphøyet». *Samiah*, *Samiya*, *Samiyah*, *Samya* og *Samiyya* er andre transkripsjoner av navnet.

*Samiye* er en tyrkisk form av navnet. Formen *Samija* brukes i Bosnia-Hercegovina.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Samiya Mumtaz (f. 1970), pakistansk skuespiller
* Samia Ghadie (f. 1982), engelsk skuespiller
* Samia Khan (f. 1982), pakistansk-amerikansk blogger
* Samiya Bashir, afrikansk-amerikansk dikter
* Samya Kullab, kanadisk journalist

## Annen bruk av navnet
* Samia, en sommerfuglslekt

## Referanser


## Eksterne lenker
Rue Saint-Nicaisekonspirasjonen

**Rue Saint-Nicaisekonspirasjonen** eller på fransk *Attentat de la rue Saint-Nicaise*, også kjent som *conspiration de la machine infernale* («helvetesmaskinskonspirasjonen») var  den sammensvergelse av rojalister som utførte attentatet mot general Napoléon Bonaparte i Paris den 24. desember 1800.

Fra høsten 1800 oppstod flere sammensvergelser mot Napoleon, som da var førstekonsul av Frankrike, og flere attentat ble utført mot hans liv. Det mest spektakulære attentatet ble utført av rojalistene på juleaften 1800 da han i sin vogn var på vei til operaen i Paris. Ved hjørnet av Rue Saint-Nicaise eksploderte en såkalt helvetesmaskin som bestod av en stor tønne, fylt med krutt, bomber og fyrverkeri. Angrepet førte til at 46 hus ble ødelagt, 8 mennesker drept og 60 såret. I Napoleons vogn ble ingen skadet. Bare vinduene ble ødelagt.

## Litteratur
Liisberg, Henrik Carl Bering (1894): *Napoleon*. Stockholm, Fahlcrantz